# StopPujadesTransport

StopPujadesTransport és una plataforma ciutadana creada a Barcelona a finals de l'any 2013. La plataforma va començar tenint dos objectius principals: el primer, anul·lar la pujada de preu del transport públic a Catalunya de l'any 2014. El segon objectiu, un cop anul·lada la pujada de tarifes, fer una taula social per decidir quin ha de ser el preu del transport públic. També reivindica una gestió pública i transparent del transport públic, i ha investigat i criticat el procés d'implantació de la T-mobilitat.

## Cronologia d'accions
### 2014

Durant l'any 2014, les accions més comunes de la plataforma van ser les concentracions a les estacions (Metro, Ferrocarrils de la Generalitat de Catalunya, Renfe) i els talls momentanis de circulació dels mitjans de transport citats. Si inicialment, l'última setmana de 2013, va haver-hi 3 concentracions a estacions de metro, a principis de febrer de 2014, més de 40 estacions (a diversos punts de l'Àrea metropolitana de Barcelona) feien les concentracions setmanals. També es va fer una concentració especial durant el Mobile World Congress (febrer 2014). El 13 de març, després de 12 setmanes consecutives de concentracions i protestes i més de 100 organitzacions donant suport a la causa de la plataforma, el parlament de Catalunya va aprovar per unanimitat una moció que demanava a la ATM abaixar les tarifes de transport. Poc després, es va convocar una concentració que va omplir la plaça Sant Jaume. Finalment, després de 18 setmanes consecutives de protestes, i davant "l'immobilisme de la ATM", la plataforma decideix buscar noves estratègies de lluita, entre les quals destaca la creació de la Mesa Popular del Transport Públic, l'estudi de denunciar l'ATM per malversació i la reducció de la periodicitat de les accions.

### 2015

Després d'esgotar les possibilitats de la Taula Social instituïda per l'AMT, a l'abril es convoca, juntament amb altres col·lectius, el Congrés de Defensa del Transport Públic. Hi assisteixen uns 30 col·lectius, que elaboren unes conclusions generals i una sèrie d'informes analitzant l'estat del transport públic a Catalunya, alhora que es fan propostes a l'administració i a la societat.
Durant el 2015, StopPujadesTransport va reclamar que es publiqués el contracte d'adjudicació del projecte T-Mobilitat al grup SocMobilitat, al qual només havien tingut accés parcialment. Després de publicar-se, va demanar també l'accés als annexos del contracte que no s'havien publicat.
A finals de 2015, comença a preparar la campanya contra una possible apujada de preus.

## Enllaços externs

* Comunicats de premsa i repercussió als mitjans
* Lloc web
* @StopPujades (compte de Twitter)
* Recull de propostes del 1r Congrés en Defensa del Transport Públic

## Referències

* ↑ «La quarta protesta contra la pujada de les tarifes del transport públic ocupa 15 estacions de metro». Diari Ara, 15-01-2014.
* ↑ «Cientos de personas cortan la línea 1 de metro en protesta por la subida de tarifas» (en castellà). El País, 05-02-2014.
* ↑ «Els 14 punts foscos de la T-Mobilitat, segons Stop Pujades». Diari Ara, 14-11-2014.
* ↑ «La Plataforma Stop Pujades anuncia més mobilitzacions si no es retira la pujada del preu del transport públic». Setmanari de Comunicació Directa, 16-01-2014. Arxivat de l'original el 2015-11-21. [Consulta: 20 novembre 2015].
* ↑ «Nova protesta contra la pujada del preu del transport a 48 barris i ciutats». Setmanari de Comunicació Directa, 13-02-2014. Arxivat de l'original el 2015-11-21.
* ↑ «Vuitena mobilització a 49 estacions catalanes per la retirada de l'augment del preu del transport públic de 2014».
* 1 2 3 Ros Salvador, Manel. «Puja el preu del transport públic mentre no se sap quin és el sou de 603 directius de TMB». Setmanari de Comunicació Directa, 29-01-2014. Arxivat de l'original el 2015-11-21. [Consulta: 20 novembre 2015].
* ↑ «Stop Pujades corta media hora el transporte suburbano de acceso al MWC». El Periódico, 24-02-2014.(castellà)
* ↑ «Adhesions».
* ↑ «Stop Pujades celebra moción del Parlament pero mantendrá la presión sobre ATM». La Vanguardia, 14-03-2014.(castellà)
* ↑ «La protesta contra l'augment del preu del transport omple la plaça de Sant Jaume». Vilaweb, 15-03-2014.
* ↑ «Stop Pujades deja las protestas semanales y estudia denunciar a la ATM». El País, 17-04-2014.(castellà)
* ↑ «Nota de Premsa». #StopPujadesTransport, 16-04-2015. Arxivat de l'original el 2015-11-21. [Consulta: 7 abril 2015].
* ↑ «Stop Pujades demana poder analitzar el contracte de la T-Mobilitat». Barcelona TV, 15-06-2015.
* ↑ «Stop Pujades ocupa una seu de CaixaBank contra l'adjudicació “opaca” de la T-Mobilitat». Barcelona TV, 16-09-2015.
* ↑ «#ATMestempreparats». StopPujadesTransport, 20-11-2015.